ساجدہ زیدی

ساجدہ زیدی (1926ء - 11 مارچ 2011ء) ایک بھارتی ماہر تعلیم، اردو زبان کی مصنفہ، اور شاعرہ تھیں۔ کئی سالوں تک وہ علی گڑھ مسلم یونیورسٹی (اے ایم یو) میں 1966ء کی ریٹائرمنٹ تک شعبہ تعلیم کی پروفیسر اور سربراہ رہیں۔ 

زیدی سوچ اور عمل میں ایک نسائی ماہر تھیں، اور ان کی عکاسی ان کے ناول موج ہوا پچان میں ہوئی جس میں ایک غیر روایتی جنسی تعلق پر بات کی گئی تھی۔  ان کا فلسفہ "مذہبیت، مارکسزم، ہیومنزم، اور آخر میں وجودیت" کے مراحل سے گزرا۔ 

زیدی کو کئی معتبر اداروں نے اعزاز سے نوازا۔ اردو زبان و ادب میں ان کی خدمات پر انہیں 2008ء میں بہادر شاہ ظفر ایوارڈ اور 2009ء میں دہلی اردو اکادمی سے اردو اکادمی ایوارڈ ملا۔

سوانح 
زیدی 1926ء میں پانی پت، ہندوستان میں پیدا ہوئیں۔ ان کی چار بہنیں تھیں۔ ان کے والد، ایس ایم مستحسن زیدی، کیمبرج یونیورسٹی میں ریاضی پڑھاتے تھے اور جب وہ آٹھ سال کی تھیں تو ان کا انتقال ہوگیا۔ انھوں نے اپنے والد سے غالب، اقبال اور فارسی شاعر حفیظ کی شاعری پڑھی تھی۔   ان کے دادا، کے جی ثقلین، ایک مشہور سماجی مصلح تھے۔ جب کہ ان کے نانا، مولانا خواجہ الطاف حسین حالی، اردو کے شاعر تھے۔ ان کی چھوٹی بہن، زاہدہ زیدی، جو ان سے دو ماہ قبل فوت ہوگئیں، علی گڑھ مسلم یونیورسٹی (اے ایم یو) میں انگریزی ادب کی معروف شاعرہ اور پروفیسر بھی تھیں۔ دونوں ادبی برادری میں "زیدی بہنیں" کے نام سے مشہور تھیں۔ ایک قدامت پسند مسلم معاشرے سے آنے کے باوجود، انھوں نے اور ان کی بہن نے اے ایم یو میں طالب علموں کے طور پر برقعہ پہننا چھوڑ دیا اور اپنی سائیکلوں پر کلاس تک جاتیں تھیں۔  وہ اپنی سب سے بڑی بہن صابرہ زیدی سے بھی متاثر تھیں۔ 

زیدی نے 1955ء میں اے ایم یو میں بطور لیکچرر کام کرنا شروع کیا اور 1986ء میں اپنی ریٹائرمنٹ تک ادارے کی ترقی میں اپنا کردار ادا  کئی اہم عہدوں پر فائز ہوئیں۔ اپنی تدریسی ذمہ داری کے ساتھ ساتھ، انھوں نے 1958ء سے شاعری کرنا شروع کی۔ ان کا پہلا شعری مجموعہ جو نغمہ کے عنوان سے 1962ء میں شائع ہوا تھا۔ پاکستان کے جرائد اور رسائل نے اپنے کیریئر کے ابتدائی سالوں میں ان کی نظمیں شائع کیں۔ ایسا ہی ایک انتخاب آتش سائل کے نا مسے تھا جو 1972ء میں شائع ہوا۔ ان کی تحریروں میں نظم کی شکل میں ڈرامے اور فیڈریکو گارشیا لورکا کے یرما کو اردو تھیٹر میں ڈھالنا بھی شامل تھا۔ ان کی تحریر فریڈرک نطشے، کارل جنگ، ژاں پال سارتر، اور فرانز کافکا سے متاثر تھی۔ 1986ء میں ان کی نظموں کا مجموعہ سیل وجد (وجود کا بہاؤ) شائع ہوا۔ 

زیدی تعلیمی پینل میں یونیورسٹی گرانٹس کمیشن (یو جی سی) کے نامزد رکن تھیں۔ انھوں نے جو دیگر اہم ذمہ داریاں سنبھالیں ان میں سے کچھ نیشنل کونسل آف ایجوکیشنل ریسرچ اینڈ ٹریننگ (این سی ای آر ٹی)، بیورو برائے فروغ اردو، اور قومی کونسل برائے فروغ اردو زبان کی رکنیت تھیں۔

زیدی کا انتقال 11 مارچ 2011ء کو دبئی میں 84 سال کی عمر میں بیماری کے باعث ہوا۔

تحریریں 
زیدی کی بہت سی کتابیں شائع ہوئی ہیں، جیسے پانچ کتابوں میں اردو نظمیں، شاعرانہ ڈرامے، اور ادبی تنقید۔ انھوں نے اپنی بہت سی تخلیقات کا انگریزی، روسی، اڑیہ، مراٹھی اور ہندی زبانوں میں ترجمہ کیا۔ 2011 میں اس کی موت کے بعد، اس کی سوانح عمری شائع ہونے والی تھی۔

تصانیف
1.   جوئے نغمہ (شاعری ) 1952

2.    آتش سیال (شاعری) 1972

3.   سیل وجود   ( شاعری ) 1980

4.    آتشِ زیرِ پا ( شاعری )1995

5.   پردہ ہے ساز کا (شاعری ) 1995

6.    موج ہوا پیچاں ( ناول)1994

7.    مٹی کے حرم (ناول)2000

8.   تلاشِ بصیرت ( تنقیدی مضامین )1993

9.   گزرگاہ خیال (تنقیدی مضامین ) 2007

10. سرحد کوئ نہیں (ڈرامے)2007

11.  چاروں موسم (ترجمہ و ماخوذ ) 1992

12. شخصیت کے نظریات - 1984

13.  انسانی شخصیت کے اسرار و رموز

حوالہ جات 

علی گڑھ مسلم یونیورسٹی کا تدریسی عملہ
ہریانہ کے شعرا
ہریانہ کی مصنفات
بھارتی شاعرات
بیسویں صدی کے بھارتی مصنفین
بیسویں صدی کی بھارتی مصنفات
2011ء کی وفیات
1926ء کی پیدائشیں
ہندوستانی شیعہ شخصیات
شیعہ اثناعشری
ویکی ڈیٹا سے مطابقت رکھنے والی مختصر تفصیل